Encyclopedia of Life
Ti Encyclopedia of Life (EOL) ket ti maysa a nawaya, nga online a kolaboratibo nga ensiklopedia a naikeddeng a mangdokumento amin dagiti 1.9 a riwriw a sibibiag a sebbangan nga ammo iti siensia. Daytoy ket naurnong manipud kadagiti adda a database ken manipud kadagiti kontribusion dagiti eksperto ken dagiti saan nga eksperto iti amin a paset iti lubong.[2] Mangigandat daytoy a mangipatakder iti maysa a "awan inggana a mapadakkel" a panid para iti tunggal maysa a sebbangan, a mairaman ti video, uni, ladladawan, dagiti grapiko, ken dagiti pay teksto.[3] Iti pay maipatinayon, iraman pay ti Ensiklopedia ti linaon a manipud iti Biodiversity Heritage Library, a mangdihitado kadagiti riniwriw a panid iti naimaldit a literatura manipud kadagiti nangruna a masna a biblioteka iti lubong. Ti proyekto ket immuna napuonan babaen ti maysa a US$50 a riwriw keddeng ti pundot, nga indauluan babaen ti Pundasion ti MacArthur ken ti Pundasion ti Sloan, a respektibo a nangited iti US$20 a riwriw ken US$5 a riwriw. Ti naipatinayon a US$25 a riwriw ket nagtaud manipud kadagiti lima a nakaibatayan a patakder=—ti Field Museum, Unibersidad ti Harvard, ti Marine Biological Laboratory, ti Missouri Botanical Garden, ken ti Instituto ti Smithsoniano. Immuna nga indauluan ti proyekto babaen ni Jim Edwards[4] ken ti timpuyog ti panagparang-ay babaen ni David Patterson. Ita nga aldaw, dagiti makibinglay a patakder ken dagiti agparparawad ket agtultuloyda a mangsuporta ti EOL babaen kadagiti kontribusion iti pinansia.
Pakabuklan[urnosen | urnosen ti taudan]
Immuna nairugi ti EOL idi Pebrero 26 2008 a nagraman kadagiti 30,000 a naikabkabil.[5] Dagus a nagbalin a popular ti sitio, ken temporario a nangisubli kadagiti demonstrasion laeng a pampanid kadagiti dua nga aldaw idi nakiddaw dagiti sumurok a 11-riwriw a panagbuya.[6]
Ti sitio ket nairugi manen idi 5 Septiembre 2011 nga addaan iti naidisenio manen nga interface ken ramramit.[7] Ti baro a bersion – a makunkuna a kas ti EOLv2 – ket naiparang-ay idi tapno maisungbat kadagiti kiddaw manipud iti sapsap a publiko, dagiti umili a sientista, dagiti manursuro ken dagiti propesional a bio para iti maysa a sitio a nasaysayaa, maserrekan ken personal. Naidesinio manen ti EOLv2 tapno mapasayaat iti pannakausar ken makawis kadagiti kontribusion ken pannakitignay kadagiti agar-aramat. Daytoy ket naipataraus pay nga agraman kadagiti interface a naited iti kadagiti agsasao iti Ingles, Aleman, Espaniol, Pranses, Galego, Serbio, Masedonio, Arabiko, Insik, Koreano ken Ukraniano. Idi 16 Enero 2014, inrugi ti EOL ti TraitBank, ti maysa a mabirukan, nawaya a dihital a repositorio dagiti ugali ti organismo, dagiti rukod, dagiti pannakitignay ken dagiti sabali pay a kinapudno para kadagiti amin a takson.[8]
Ti Ehekutibo a Komite ti inisiatibo ket mangiraman dagiti manakman nga opisila manipud iti Atlas of Living Australia, ti konsortio ti Biodiversity Heritage Library, ti Akademia dagiti Siensia ti Insik, CONABIO, Field Museum, Unibersidad ti Harvard, ti Bibliotheca Alexandrina (Biblioteka ti Alexandria), Pundasion ti MacArthur, Marine Biological Laboratory, Missouri Botanical Garden, Pundasion ti Sloan, ken ti Instituto ti Smithsoniano.[9][10]
Keddeng[urnosen | urnosen ti taudan]
Ti pakaammo a maipanggep kadagiti adu a sebbangan ket mabalinen a magun-od manipud kadagiti nadumaduma a taudan, a naipangpangruna iti maipanggep iti megafauna. Ti panagurnong iti agdama a nagun-od a datos kadagiti amin a 1.9 a riwriw a sebbangan ket agpaut iti agarup a 10 a tawen.[11] Manipud idi Septiembre 2011, ti EOL ket addaan iti pakaammo kadagiti ad-adu ngem 700,000 a magun-od a sebbangan, ken dagiti pay ad-adu ngem 600,000 a retrato ken riniwriw a pampanid iti na-scan a literatura.[12] Agkamkammatalek ti inisiatibo iti naipagsurotan a pakaammo nga inaramid babaen dagiti ganetget ti sabsabali, a mairaman ti Sp2000 ken ti ITIS Catalogue of Life, Fishbase ken ti Assembling Tree of Life project ti NSF, AmphibiaWeb, Mushroom explorer, microscope, kdpy. Ti immuna pagtengngaan iti isip ket dagiti sibibiag a sebbangan ngem kanungpalanto a mangiraman dagiti naungaw a sebbangan. Gapu ta dagiti pannakaduktal dagiti baro a sebbangan ket manamnama nga agtuloy (agdama nga agrup a 20,000 iti tinawen), agtultuloy a dumakkel ti ensiklopedia. Gapu ta ti taksonomia ket makabirbiruk kadagiti baro a waya iti panangiraman dagiti sebbangan a naduktalan babaen dagiti molekular a pamay-an, umadunto ti gatad dagiti naro a mainayon, a naipangpangruna iti respeto iti mikrobial nga obra iti (eu)bakteria, archaebakteria ken dagiti birus.
Ti gandat ti EOL' ket ti agserbi a kas maysa a rekurso para iti sapasap a publiko, dagiti entusiastiko nga agdadamo, dagiti manursuro, dagiti estudiante ken dagiti propesional a sientista manipud iti amin a paset iti lubong.[2]
Dagiti rekurso ken kolaborasion[urnosen | urnosen ti taudan]
Ti Encyclopedia of Life ket adda kadagiti kadua iti linaon iti amin a paset iti lubong a makibinningay iti pakaammo babaen ti plataporma ti EOL,[13] a mairaman ti Wikipedia ken Flickr.
Ti interfacena ket maipatarus iti translatewiki.net.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Eol.org Site Info". Alexa Internet. Naiyarkibo manipud iti kasisigud idi 2019-05-03. Naala idi 2016-09-02.
- ^ a b "EOL History". Eol.org. 2012-02-28. Naala idi 2012-03-23.
- ^ Odling-Smee, Lucy (2007-05-09). "Encyclopedia of Life launched". Nature. doi:10.1038/news070508-7. Naala idi 2007-05-09.
- ^ "James Edwards – Encyclopedia of Life". Eol.org. Naala idi 2015-11-21.
- ^ Zimmer, Carl (2008-02-26). "The Encyclopedia of Life, No Bookshelf Required". The New York Times. Naala idi 2008-02-27.
- ^ "Life Encyclopedia Debut Too Popular to Stay "Live"". National Geographic. Associated Press. Pebrero 27, 2008. Naala idi 2009-05-12.
- ^ "New Version of Encyclopedia of Life Now Available". Encyclopedia of Life. 2011-09-05. Naala idi 2012-03-23.
- ^ "TraitBank: Practical semantics for organism attribute data". Semantic-web-journal.net. 2014-03-28. Naala idi 2015-11-21.
- ^ "Scientists compile 'book of life'". BBC News. 2007-05-09. Naala idi 2007-05-09.
- ^ "Meet the Team: Executive Committee". EOL. 2012-02-28. Naala idi 2012-03-23.
- ^ "Encyclopédie de la vie: Une arche de Noé virtuelle!". Radio-Canada. 9 Mayo 2007. Naala idi 2009-05-12.
- ^ "New Version of the Encyclopedia of Life Now Available". Eol.org. 2011-09-05. Naala idi 2012-03-23.
- ^ "EOL Content Partners". Eol.org. Naala idi 2012-03-23.
Dagiti akinruar a silpo[urnosen | urnosen ti taudan]
- Opisial a website
- "A Leap for All Life: World's Leading Scientists Announce Creation of Encyclopedia of Life". Encyclopedia of Life. 2007-05-09.
kor_Hang ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn eng_Latn eng_Latn bug_Latn eng_Latn eng_Latn fra_Latn eng_Latn ilo_Latn ilo_Latn ilo_Latn eng_Latn